কাস্পিয়ান সাগর আর ককেশাস পর্বতমালার মাঝখানের তিন কিলোমিটার প্রশস্ত এক সমভূমিতে গড়ে উঠেছে শহরটি। এর ভেতর দিয়ে চলে গেছে দুটি প্রতিরক্ষা দেয়াল। দেবেন্তের সবচেয়ে গুরুত্বপূর্ণ ঐতিহাসিক স্থাপনা হিসেবে ধরা হয় নারিন-কালাকে দুর্গটি। ষষ্ঠ শতকে এই দুর্গ স্থাপিত হয়। কাস্পিয়ান সাগর ও ককেশাস পাহাড়ের মাঝখানে অবস্থানের কারণে গোটা ককেশাস অঞ্চলে খুব গুরুত্বপূর্ণ ছিল শহরটি। পর্বতমালায় ঢোকার দুটি প্রবেশদ্বারের একটি এটি। এই অবস্থানের কারণেই দেবেন্তের শাসকরা বছরের পর বছর ধরে সহজেই ইউরেশিয়া প্রান্তর এবং মধ্যপ্রাচ্যের মধ্যে যাতায়াতকারীদের ওপর নিয়ন্ত্রণ প্রতিষ্ঠা ও ব্যবসায়ীদের কাছ থেকে কর নিতে পেরেছেন। এমনকি দেবেন্ত শহরের নামের ভেতরও এই পুরো ইতিহাসের ছাপ রয়েছে। পারসিয়ান দারবান্দ শব্দ থেকে এসেছে দেবেন্ত নামটি। অর্থ নিষিদ্ধ দরজা।